Եվրոպայի պառակտման դադարումով մենք կձգտենք նոր որակ հաղորդել անվտանգության ոլորտի մեր հարաբերություններին` լիովին հարգելով այդ բնագավառում յուրաքանչյուրի համար պահպանվող ընտրության ազատությունը: Անվտանգությունն անբաժանելի է, և յուրաքանչյուր մասնակից պետության անվտանգությունն անխզելիորեն կապված է մնացած բոլորի անվտանգության հետ: Ուստի մենք պարտավորվում ենք համագործակցել մեր միջև վստահությունն ու անվտանգությունն ամրապնդելու և սպառազինությունների ու զինաթափման նկատմամբ վերահսկողությանն օժանդակելու գործում: